**Αφήγηση**

**Είναι η παρουσίαση – προφορικά ή γραπτά – ενός γεγονότος ή μιας σειράς γεγονότων (μιας ιστορίας) που μπορεί να είναι πραγματικά ή φανταστικά (διήγημα, παραμύθι, μυθιστόρημα κλπ.)**

**Τι αφηγούμαστε ;**

* Πού (τόπο), πότε (χρόνο) συμβαίνει η ιστορία;
* Τα πρόσωπα που συμμετέχουν στην ιστορία (ο κεντρικός ήρωας και τα άλλα πρόσωπα)
* Την εξέλιξη της ιστορίας: πώς ξεκινάει – πώς «ξετυλίγεται» - πώς τελειώνει
* Σκέψεις και συναισθήματα των προσώπων της ιστορίας ή του αφηγητή

**Πώς οργανώνονται τα στοιχεία της αφήγησης ;**

* Είναι πολύ σημαντικό να οργανώνουμε την αφήγησή μας με βάση το **χρόνο**. Τα γεγονότα που αφηγούμαστε πρέπει να παρουσιάζονται με χρονική σειρά.
* Τα γεγονότα πρέπει να συνδέονται μεταξύ τους αιτιολογικά (αιτία – αποτέλεσμα)
* Πολλές φορές στην αφήγηση μιας ιστορίας μπορεί να χρησιμοποιηθεί και περιγραφή για να γίνει καλύτερη κατανόηση των γεγονότων αλλά και των προσώπων που συμμετέχουν.

**Στην αφήγηση χρησιμοποιούμε**

* Παρελθοντικούς χρόνους (αόριστος , παρατατικός, αλλά και ιστορικός ενεστώτας για περισσότερη ζωντάνια στην αφήγησή μας)
* Χρονικές προτάσεις ( δευτερεύουσες προτάσεις με χρονικούς συνδέσμους)
* Χρονικά επιρρήματα και γενικά φράσεις (ουσιαστικά) που δηλώνουν **χρόνο**
* Αιτιολογικές προτάσεις
* Χρησιμοποιούμε α΄ πρόσωπο, αν αφηγούμαστε μια ιστορία που συμμετείχαμε κι εμείς, αλλιώς η αφήγηση γίνεται σε γ΄ πρόσωπο
* Πολλές φορές, για περισσότερη ζωντάνια, μπορούμε να χρησιμοποιήσουμε και διάλογο.





